Mõned aastad kasutasin õe käest saadud kummikuid, üldiselt käisin nendega metsas mustikal. Aga paksem sokk sisse ei läinud ja säärest oli ka selline kitsam.. muidu olid täitsa mustriga, aga ei midagi kriiskavat.
#000002
Ja siis ma planeerisin minna augusti viimasel pühapäeval rappa. Fotograaf oleks ehk eelistanud, et ma panen selga heleda lendleva kleidi ja seisan seal keset raba... aga ei (lendlev kleit nagu klaasikalistel raba-suitsu-piltidel oleks olnud täiesti mõeldav, kui mul endal või mõnel sõbrannal oleks selline kleit olnud, aga ei olnud ja ühe kandmise pärast osta? eip). Tulin hoopis mina ja tahtsin kontraste ja värve. Midagi tumedat ja siis heledat. Ma ei tea, mida ta mõtles, aga mina jäin enda juurde. Tahan kummikuid!
#000003
Ja kui ma juba nendest Javereid mainisin, siis mainin paar lauset veel. Mul on mitu aastat olnud selline probleem, et mis jalanõusid suvel kanda. Üldiselt olen palju jala kõndinud ja seetõttu mingid kingakesed ei sobinud, kui on soe suvi, siis väga kinnised ka mitte, baleriinadega pole mu jalad eriti õnnelikud olnud (mul on üsna lai jalg ja kannad ei kannata mingit pitsimist). Kui me märtsis veel reisile pidime minema, siis soovitas sõbranna mulle Javereid... ma olin üsna skeptiline, aga läksin neid proovima. Wow, kui mugavad. Võtsin küll number suuremad, kui muidu kannan (ehk nr 42 tuli minuga koju), aga mõnusad kerged, võtavad kiiresti jala kuju, lihtne jalga panna ja ära võtta. Nendest saidki mu suvejalanõud. Märtsis ostsin hallid, mis praeguseks on rohkem sellised... (või võiksid olla) kodu-jalanõud, sest kõiksugu plekke täis (kes ronis nendega maasikavagude vahele ja värskelt niidetud muru sisse? isegi sapiseep ei aidanud), aga ma kannan neid ikka. Hiljem ostsin juurde mustad, aga kuna õele oli nr 42 väikesed, siis sain ka tema tellitud roosad endale. Ja need roosad on ka ühed mu lemmikud, sest need annavad värvi juurde! Nii naudin neid.
#000005
Aga tagasi kummikute juurde. Minu meelest on täiesti okei kummikuid kanda.. kodus, maal, linnas.. metsas, kus aga ise tahad. sest et why not? Möödunud nädalal olid mul need jalad, kui tööl sõbrannaga kokku jooksin ja korraks tema kõrvale istusin. Ta vaatas mu kummikuid ja küsis, kuhu ma nendega lähen, et metsa või... Nope, tegelikult läksin Tartus linna peale... Ja täna käisin sünnipäeval ja olin ka kummikutega, sest olime õues, muru sees ja võis niiskeks minna. Küsiti taas, et kas mul jalas kummikud ja nagu itsitati. On jaa kummikud! So.. why?!
#000006